8.8.2022
FI
Euroopan unionin virallinen lehti
L 206/43
— verkkoon viimeistään 31 päivänä joulukuuta 2002 liitetyissä tuulivoimaloissa tuotettu sähkö; — täysin uusissa tuulivoimaloissa, jotka ovat hyödyntäneet tuulivoimaloiden purkamisesta annettuja romutusto­ distuksia (suurempi hintatuki) tuotettu sähkö; bioenergialla (biomassalla ja biokaasulla) tuotettu sähkö; — aurinkosähköpaneeleilla, aaltovoimalla ja vesivoimalla tuotettu sähkö; — muissa erityisissä uusiutuvan energian tuotantolaitoksissa tuotettu sähkö (tulevan uusiutuvan sähkön tuotannon kasvun kannalta merkittävistä uusiutuvista energialähteistä tai merkittävällä teknologialla tuotettu sähkö tai muista kuin edellä mainituista uusiutuvista energialähteistä tuotettu sähkö); — hajautetuissa lämpö- ja voimalaitoksissa sekä polttolaitoksissa tuotettu sähkö; — kaukolämmön tuottamiseen tarkoitetuissa muissa lämpö- ja voimalaitoksissa tuotettu sähkö; — verkkoon viimeistään 21 päivänä maaliskuuta 2012 liitetyissä teollisuusvoimaloissa tuotettu sähkö; — tukipalvelut.
(4)
Sähkön tuotanto perinteisistä ja uusiutuvista energialähteistä ja sen tukkumyynti on direktiivin 2014/25/EU 9 artiklan mukaista sähkön toimittamiseen liittyvää toimintaa.
(5)
Koska markkinoille pääsy voidaan katsoa vapaaksi direktiivin 2014/25/EU 34 artiklan 3 kohdan ensimmäisen alakohdan perusteella, komission on annettava mainitun direktiivin liitteessä IV olevan 1 kohdan a alakohdan mukaisesti pyyntöä koskeva täytäntöönpanopäätös 90 työpäivän kuluessa.
(6)
Direktiivin 2014/25/EU liitteessä IV olevan 1 kohdan neljännen alakohdan mukaisesti komissio voi pidentää määräaikaa kyseisen pyynnön esittäjien suostumuksella.
Koska DCCA toimitti lisätietoja 4 päivänä maaliskuuta 2022, määräaika, johon mennessä komissio tekee tätä pyyntöä koskevan päätöksen, on 31 päivä heinäkuuta 2022.
2.
OIKEUDELLINEN KEHYS
(7)
Direktiiviä 2014/25/EU sovelletaan hankintasopimuksiin, jotka koskevat sellaista toimintaa, jonka tarkoituksena on sähkön toimittaminen kiinteisiin verkkoihin, joiden tarkoituksena on tarjota yleisölle sähkön tuotantoon, siirtoon tai jakeluun liittyviä palveluja, jollei toimintaa ole vapautettu direktiivin soveltamisesta sen 34 artiklan nojalla.
(8)
Direktiivin 2014/25/EU 34 artiklassa säädetään, ettei direktiiviä sovelleta hankintasopimuksiin, jotka tehdään jonkin direktiivissä tarkoitetun toiminnan suorittamiseksi, jos toimintaan siinä jäsenvaltiossa, jossa se toteutetaan, kohdistuu suoraa kilpailua markkinoilla, joille pääsyä ei ole rajoitettu.
Sitä, kohdistuuko johonkin toimintaan suoraa kilpailua, arvioidaan puolueettomin perustein ottaen huomioon kyseisen alan erityispiirteet (3).
Arviointia rajoittavat kuitenkin sovellettavat lyhyet määräajat ja tarve nojautua komission käytettävissä oleviin tietoihin, joita ei voida täydentää enemmän aikaa vievillä menetelmillä, ei varsinkaan asianomaisten talouden toimijoiden julkisilla kuulemisilla (4).
Vaikka kysymys siitä, kohdistuuko johonkin toimintaan suoraa kilpailua, on ratkaistava sellaisten kriteerien perusteella, jotka ovat SEUT-sopimuksen kilpailua koskevien määräysten mukaisia, ei kuitenkaan edellytetä, että nämä kriteerit ovat täsmälleen samat kuin ne, joihin viitataan unionin kilpailuoikeuden säännöksissä (5).
(3) Direktiivin 2014/25/EU johdanto-osan 44 kappale.
(4) Ks. edellinen alaviite.
(5) Tuomio asiassa T-463/14, Österreichische Post AG vastaan Euroopan komissio, annettu 27.4.2016, EU:T:2016:243, 28 kohta ja direktiivin 2014/25/EU johdanto-osan 44 kappale.